open-index/open-wikipedia-markdown huggingface dataset:
Кова Баҳор

**Баҳор Кова Ғуломризоевич** () — филмбардори шинохтаи тоҷик, узви Иттифоқи синамогарони ИҶШС (1982).

## Зиндагинома
Баҳор Кова 28 сентябри соли 1935 дар хонадони Ғуломризо Баҳор дар шаҳри Сталинобод ба дунё омадааст. Соли 1968 бахши оператории Донишкадаи умумииттифоқии давлатии кинематографияро (ВГИК) хатм намудааст.

## Фаъолият
Фаъолияти худро дар «Тоҷикфилм» аз соли 1957 аввал ҳамчун ёрдамчии коргардон ва ассистенти оператор, баъдан ҳамчун оператори комбиниатсионии наворбардорӣ оғоз намудааст. Аз соли 1968 ба ҳайси оператори-постановшики филмҳои бадеӣ ва оператори филмҳои мустанад фаъолият намудааст.

Баҳор Кова дар наворбардории чандин филмҳои ҳуҷҷатӣ ва бадеӣ саҳми арзанда гузоштааст. Ӯ инчунин дар таҳияи сюжетҳои киножурналҳои «Тоҷикистони Советӣ» ва маҷаллаи киноии ҳаҷвии «Калтак» низ фаъолият доштааст.

## Филмшиносӣ
Филмҳои мустанаде, ки ӯ дар онҳо ҳамчун оператор кор кардааст:

* «Загадки Кушанского царства» (1969)
* «Срочный вызов» (1973)
* «Артерия жизни» (1973)
* «Вертолетчики» (ҳамроҳ-оператор, 1973)
* «Утро моей республики» (ҳамроҳ-оператор, 1974)
* «Спор со стихией» (1975)
* «В последний путь» (ҳамроҳ-оператор, 1977)
* «Мой цветущий край» (1978)
* «Долина Алфея — моя мечта» (1979)
* «Южуралстрой-50» (1979)
* «Обгоняя время» (1984)
* «Оттепель» (1986)
* «Дусти» (1986)
* «Книга С. Айни „Рабы“» (1989)

## Даргузашт
Баҳор Кова 26 январи соли 1994 дар 58-солагӣ даргузашт.

## Эзоҳ
Мирзо Иброҳимов

**Иброҳимов Мирзо Аждар-уғлӣ** (; ) — адиб, дараматург, мунаққид,  ва ходими давлатию ҷамъиятии Озарбойҷон, академики АИ Озарбойҷон (1945), Нависандаи халқии Озарбойҷон (1961), Қаҳрамони Меҳнати Сотсиалистӣ (1981).

## Зиндагинома
Аз хонаводаи кишоварз. Дар 7-солагӣ ҳамроҳ бо хонаводааш ба Боку муҳоҷират кард. Осори адабияш аз солҳои 1930 нашр шудааст. Нахустин таълифоташ — очеркҳо, ҳикояҳо, ашъор дар мавзӯи иҷтимоиву сиёсӣ, намоишномаҳои «Ҳаёт» (1935, оид ба вуруди ақидаҳои сотсиалистӣ ба рустоҳо), «Мадрид» (1938, дар боби муборизаи қаҳрамононаи мардуми Испания ба муқобили фашизм) ва ғ. Дар силсилаи «Ҳикояҳои ҷануб» (1946) мавзӯъҳои бедодгариву истибдод ва бозёфти демократия дар Эрон матраҳ шудааст. Дар романи «Рӯзе мерасад» (1948, тарҷумаи тоҷикияш 1953) нависанда натиҷаи мушоҳида ва бардошташро аз ҷунбишҳои озодихоҳӣ дар Эрон бозтоб кардааст. Намоишномаи «Муҳаббат» (1942) оид ба заҳмати мардуми ақибгоҳ дар солҳои ҶБВ (1941-45) буда, мазҳакаи «Духтари рустоӣ» (1962), «Инсони хуб» (1967), драмаи «Шуълаҳои тобон» низ ҳамчун осори маърифатию миллӣ маъруфанд. Мазҳакаи «Духтараки деҳотӣ»-и Мирзо Иброҳимов дар театрҳои Тоҷикистон (тарҷумаи С. Улуғзода; Театри давлатии академии драмаи ба номи Абулқосим Лоҳутӣ, 1967; Театри драмаи мусиқии ш. Хоруғ, 1969) ба саҳна гузошта шудааст. Аз дигар осори муҳимми ӯ романи «Такягоҳи бузург» (1957), роман-эпопеяи «Парвона» (1969-70), «Китоби ҳаёти ман» (1982), «Суруди зиндагӣ» (1985), мақолаҳои публитсистӣ ва нақду баррасиҳои адабӣ мебошанд. Ӯ осори А. Чехов, Н. Островский, Шекспир, Молйер ва Б. Шоуро ба озарӣ баргардонидааст. Мирзо Иброҳимов ҳамчун раиси Шӯрои олии ҶШС Озарбойҷон (1954-58) талош кард, ки дар канори забони русӣ, забони озарӣ низ ба унвони забони расмӣ дар ин кишвар шинохта шавад. Дар ин замина тавонист Кумитаи марказиро мутмаин гардонад ва соли 1956 бо ворид кардани тағйиру илова бар Қонуни асосӣ, забони озарӣ дар Озарбойҷони шӯравӣ расмият пайдо кард. Мирзо Иброҳимов солҳои 1965-76 раиси ИН Озарбойҷон буд. Дорандаи Мукофоти давлатии ИҶШС (1951). Бо се ордени Ленин сарфароз гардидааст.
 
## Эзоҳ

## Адабиёт
*
Гурез Иброҳимов

**Гурез Иброҳимов** (зод. 3.5.1942, ноҳияи Муъминобод) — омӯзгор, номзади илмҳои педагогӣ (1991), профессор (2013). Корманди шоистаи Тоҷикистон (1999). Узви Иттифоқи журналистони Тоҷикистон (2007).

## Зиндагинома
Хатмкардаи факултаи забон ва адабиёти тоҷики Институти давлатии педагогии Кӯлоб (ҳоло ДДК ба номи А. Рӯдакӣ; 1969). Муаллими Институти давлатии педагогии Кӯлоб (1969-72; 1975-92), муовини директори мактаби миёнаи № 3 ноҳияи Қумсангир (ҳоло Ҷайҳун; 1972-75), дотсенти кафедраи педагогика ва психология (1993-98), сардори шуъбаи таълиму тарбия (1998—2005), муовини ректор оид ба тарбия (2005-09), декани факултаи филологияи тоҷик ва журналистикаи ДДК ба номи А. Рӯдакӣ (2010-12), мудири кафедраҳои фанҳои ҷомеашиносӣ (2013 −17) ва гуманитарии Донишкадаи технология ва менеҷменти инноватсионӣ дар ш. Кӯлоб (аз 2017). Муаллифи 4 рисола, беш аз 70 мақолаи илмӣ ва 10 дастуру барномаи таълимӣ.

## Унвону медалҳо
Аълочии маорифи Тоҷикистон (1993). Бо медалҳои «20-солагии Ғалаба дар Ҷанги Бузурги Ватании солҳои 1941—1945» (1965), «100-солагии Инқилоби Октябр» (2017) ва Ифтихорномаи Ҷумҳурии Тоҷикистон (1995) сарфароз гардидааст.

## Осор
* Мазмун ва мундариҷаи кори роҳбари синф. Кӯлоб, 1987;
* Тарбияи байналмилалии хонандагони синфҳои 5-6 ҳангоми корҳои беруназсинфӣ ва таълимӣ. Кӯлоб, 2005;
* Гардиши айём. Д., 2013;
* Асосҳои педагогии корҳои таълимӣ ва тарбиявӣ дар фаъолияти амалии омӯзгорони ҷавон. Д., 2017;
* Инъикоси фикрҳои иҷтимоӣ ва ахлоқӣ дар осори мутафаккирони тоҷик. Д., 2018.

## Эзоҳ

## Адабиёт
* 

Гурӯҳ:Кормандони шоистаи Тоҷикистон
Олимҷон Иброҳимов

**Олимҷон Иброҳимов** (, ) — адиб, филолог ва и тотор, Қаҳрамони Меҳнат (1928).

## Зиндагинома
Дар хонаводаи рӯҳонии мусулмон ба дунё омадааст. Таҳсилоти ибтидоиро ба забони русӣ дар зодгоҳаш фаро гирифтааст. Хатмкардаи мадрасаҳои «Ҳусайния»-и Оренбург (1898—1905) ва «Галия»-и Уфа (1906-09). Солҳои 1915-17 омӯзгори мадрасаи «Галия» буд. Соли 1906 барои ширкат дар ҳаракатҳои инқилобӣ дастгир шуд. Пас аз Инқилоби Октябр яке аз таъсисдиҳандагон ва сардабири маҷаллаҳои «Безнен юл» («Роҳи мо») ва «Могариф» («Маориф»; ба забони тоторӣ) буд. Аз соли 1925 раиси Маркази академии Комиссариати маорифи халқи Ҷумҳурии Мухтори Шӯравии Сотсиалистии Тотористон. Солҳои охири умри Олимҷон Иброҳимов дар Қрим гузаштааст. Соли 1938 ба иттиҳоми фаъолиятҳои зиддишӯравӣ боздошт гардида, ба Қазон бозоварда шуд ва дар дармонгоҳи ҳабсхона даргузашт. Пас аз марг ӯ бегуноҳ бароварда ва сафед карда шуд. Осораш (ҳикояи «Рондани Закии толибилм аз мадраса» ва ғ.) аз соли 1907 ба нашр расид. «Қурбонии муҳаббат», «Сарнавишти тоторзанон» ва асари таърихии ӯ «Фарҳанги исломи бостон» аз нахустин таълифоти Олимҷон Иброҳимов мебошанд. Аввалин маҷмӯаи ҳикояҳои Олимҷон Иброҳимов бо номи «Оғози баҳор» соли 1910 чоп шуд. Ӯ соли 1909 ба Қазон омада, асосан ба корҳои адабӣ машғул будааст. Дар ин давра (1909-12) ҳикояҳои ӯ «Оғози баҳор», «Дар баҳр», «Муҳаббат ва бахт» мунташир мешавандоктори илмҳои яке аз поягузорони адабиёти реалистӣ (вуқӯъгароӣ)-и тотор аст. Ӯ бо таълифи романи «Қалбҳои ҷавон» (1912) маъруф гашт. Ин асар нахустин романи психологӣ ба забони тоторӣ буда, дар боби моҷарои падару фарзандон баҳс мекунад. Эҷодиёти Олимҷон Иброҳимов барои рушди насри бадеии бисёре аз мардумони туркзабон таъсир гузоштааст. Романи «Рӯзҳои мо» (1920, нашри дуввум — 1934) зиндагии пуризтироби ҷомеаи тоторҳоро дар даврони инқилоби болшевикӣ бозтоб кардааст. Намоишномаи «Одамони нав» (1920), повести «Гулҳои сурх» (1921), романҳои "Қазоқдухтар " (1924) ва «Решаҳои амиқрафта» (1928, тарҷумаи тоҷикии он — 1935), ки ба мавзӯи ҷанги дохилӣ дар қаламрави ИҶШС бахшида шудаанд ва чандин ҳикояву повестҳо (аз ҷумла ҳикояи «Алмаҷувор», 1922) аз ҷумлаи осори дигари ӯ мебошанд.

## Таълифот
Олимҷон Иброҳимов муаллифи таълифот оид ба забоншиносӣ («Грамматикаи забони тоторӣ», 1911 ва «Методикаи таълими забони модарӣ», 1918), адабиётшиносӣ («Қонунҳои адабиёт», 1916), таърих («Револютсияи Кабири Сотсиалистии Октябр ва диктатураи пролетариат», 1922; «Аз таърихи ҳаракати ҷавонони тотор», 1922; «Ҳаракати револютсионӣ дар байни тоторҳо дар соли 1905», 1925) ва мақолаҳои публитсистӣ аст. Институти забон, адабиёт ва ҳунарҳои зебои Қазон номи Олимҷон Иброҳимовро дорад.

## Эзоҳ

## Адабиёт
*
Сиркои себ

**Сиркои себ** сиркоест, аз ашёи хоми себ бо усули микробиологӣ ба даст оварда мешавад.

Сиркои себ нисбат ба сиркои маъмулии спиртӣ мазза ва арзиши ғизоии хеле бойтар дорад. Он мазза ва накҳати ҳалим дошта ва дорои моддаҳои фаъоли биологӣ мебошад. Ба ғайр аз кислотаҳои органикӣ, дар таркиби он миқдори муайяни қандҳо, моддаҳои фенолӣ, алдегидҳо, эфирҳои микроэлементҳо, ки аз ашёи хом мегузаранд.

## Истеъмоо
Сиркои себ ҳамчун маҳсулоти хушбӯй метавонад сифат ва арзиши биологии ғизоро беҳтар созад.

## Эзоҳ

Гурӯҳ:Себҳо
Солеҳҷон Иброҳимов

**Иброҳимов Солеҳҷон Иброҳимович** (зод. 16 апрели 1952, Исфара) — ҳуқуқшинос, доктори илмҳои ҳуқуқшиносӣ, профессор, академики шуъбаи тоҷикистонии АИ байналмилалии мактабҳои олӣ.

## Зиндагинома
Хатмкардаи факултаи ҳуқуқшиносии УДТ ба номи В. И. Ленин (ҳоло ДМТ; 1979). Хидмат дар сафи артиши ИҶШС дар Олмон (1971-73), аспиранти Институти давлат ва ҳуқуқи АИ ИҶШС (1981-84), ассистент, муаллими калони кафедраи ҳуқуқи давлатии УДТ (1981-85), судя, раиси суд, судяи Суди Олии Ҷумҳурии Тоҷикистон (1985—2005), докторанти Донишгоҳи дӯстии халқҳои Русия (2011-13), ходими пешбар, сарходими илмӣ, мудири шуъбаи ҳуқуқи давлатии Институти фалсафа, сиёсатшиносӣ ва ҳуқуқи АИ Ҷумҳурии Тоҷикистон (аз 2006), ҳамзамон дотсент, мудири кафедра (2007-10), проф. кафедраи ҳуқуқи тиҷорати Донишгоҳи давлатии тиҷорати Тоҷикистон (аз 2007).

## Пажӯҳишҳо
Самти фаъолияти илмӣ-таҳқиқотии Солеҳҷон Иброҳимов ҳуқуқи маъмурӣ ва мурофиаи маъмурӣ буда, масоили ислоҳоти судӣ-ҳуқуқӣ ва такмили падидаи илмии адлияи маъмурӣ дар Ҷумҳурии Тоҷикистон ва давлатҳои Осиёи Марказиро фаро гирифтааст. Муаллифи 6 китоби дарсӣ (маҷмӯаҳои таълими низоми кредитӣ), 5 барномаи таълимӣ, 8 рисола, зиёда аз 90 мақолаи илмӣ. Солеҳҷон Иброҳимов бо кафедраҳои ҳуқуқи маъмурӣ ва молиявии Донишгоҳи давлатии Маскав ва Донишгоҳи дӯстии халқҳои Русия, бахши ҳуқуқи маъмурии Институти давлат ва ҳуқуқи АИ Руссия, ҳуқуқи маъмурӣ ва мунисипалии Донишгоҳи давлатии Воронеж, ҳуқуқи маъмурӣ ва мурофиаи маъмурии Академияи ҳуқуқи ш. Омск, ҳуқуқи маъмурии Донишгоҳи давлатии Латвия, ҳуқуқи маъмурӣ ва мурофиаи маъмурии Донишгоҳи давлатии Қазоқистон ба номи ал-Форобӣ, Институти давлат ва ҳуқуқи Вазорати адлияи Ҷумҳурии Қазоқистон, ҳуқуқи конститутсионии Донишгоҳи Қирғизистон, АИ Ҷумҳурии Қирғизистон ва ғ. ҳамкории илмӣ дорад. Ширкатдори барномаҳои байналмилалии созмони олмонии GIZ, аз ҷумла барномаи «Бунёд ва инкишофи падидаи адлияи маъмурӣ ва расмиёти маъмурӣ дар давлатҳои Осиёи Марказӣ».

## Осор
* Адлияи маъмурӣ дар Ҷумҳурии Тоҷикистон: падидаи ҳифзи судии ҳуқуқ ва озодиҳои шаҳрвандон. Д., 2010;
* Основные направления формирования и развития института административной юстиции в государствах Центральной Азии: сравнительно-правовое исследование. Д., 2011;
* Административная юстиция в государствах Центральной Азии в условиях глобализации и региональной интеграции. Берлин, 2013;
* Конститутсияҳои Тоҷикистон: пайдоиш ва инкишоф. Д., 2014;
* Проблемы административной юстиции в Республике Таджикистан и странах Центральной Азии: концептуальные подходы. Д., 2015;
* Такмили ҳуқуқ ва қонунгузории Ҷумҳурии Тоҷикистон дар даврони истиқлолият. Д., 2016.

## Эзоҳ

## Адабиёт
*
Clash of Clans

**Clash of Clans** () — бозии ҳунарии ҷангӣ, ки аз ҷониби таҳиягари финландӣ Supercell барои дастгоҳҳои мобилӣ  сохта шудааст. Дар асоси модели free-to-play тақсим карда мешавад.

## Бозӣ
*Clash of Clans* — бозии ҳунарии ҷанги замони воқеӣ аст, ки дар он бозигар бояд ҳар як амалро бодиққат ба нақша гирад ва ҳисоб кунад, зеро бозигар бояд на танҳо қабилаи худро аз ҳамлаҳои иштирокчиёни дигар муҳофизат кунад, балки худаш ба онҳо ҳамла кунад. Илова бар ин анҷом додани маъракаи якнафара, шумо метавонед дар мусобиқаҳо иштирок кунед. Барои ишғол кардани ҷои сазовор дар онҳо, шумо бояд бо бозигарони дигар фаъолона мубориза баред. Аммо ҳатто агар шумо намехоҳед бо касе ҷанг кунед, ҳеҷ як иштирокчӣ аз ҳамла ба қабилаи худ эмин нест, агар сипар ё муҳофизат мавҷуд набошад. Дар *Clash of Clans,* ҳама бояд дар набардҳо барои тӯҳфаҳо ва захираҳо иштирок кунанд.

### Сюжет

### Муваффақияти тиҷоратӣ
Clash of Clans аз моҳи декабри соли 2012 то майи соли 2013 дар байни панҷ барномаи аз ҳама зеркашидашуда дар Дӯкони App буд.

Дар моҳи феврали соли 2014 хабар расид, ки бозӣ ба ширкати Supercell  даромади ҳаррӯзаи $654,000 ба даст меорад.

## Эзоҳ

## Пайвандҳо
* Вебсайти расмии Clash of Clans

Гурӯҳ:Бозиҳои iOS
Гурӯҳ:Бозиҳои Android
Варзишгоҳи олимпии Рум

**Варзишгоҳи олимпӣ** () — варзишгоҳи футбол дар шаҳри Рим.

Варзишгоҳ соли 1928 сохта шуда буд. Соли 1953 он тибқи тарҳи Луиҷи Моретти ҳамчун арсаи асосии Олимпиадаи тобистонаи соли 1960 аз нав сохта шуд.

Дар инҷо бозиҳои финалии чемпионатҳои Урупо дар солҳои 1968 ва 1980, инчунин финали Ҷоми ҷаҳонии соли 1990 баргузор гардида буд.

Ба таври анъанавӣ, бошгоҳе, ки дар ин майдон тамошобини зиёд дорад, «Рома» аст: бори охир ҳузури миёнаи «Латсио» дар мавсими 1976/77 зиёдтар буд, дар миёнаҳои солҳои 2000-ум ҳузури миёнаи «Рома» нисбат ба «Латсио» беш аз 10 000 нафар зиёдтар буд.

## Таърих

## Эзоҳ

## Пайвандҳо
Гурӯҳ:Варзишгоҳҳои футбол дар Итолиё
Гурӯҳ:Варзишгоҳҳои Рим
Ихтиёр Иброҳимов

**Ихтиёр Иброҳимов** (11.01.1907, деҳаи Пӯлодон, ноҳияи Конибодом — 27.12.1989, ҳамон ҷо) — агроном. Қаҳрамони Меҳнати Сотсиалистӣ (1951). Агрономи хидматнишондодаи ҶШС Тоҷикистон (1952).

## Корнома
Ихтиёр Иброҳимов фаъолияти меҳнатии худро соли 1918 ҳамчун чӯпон сар карда, баъдтар дар мактабҳои ибтидоӣ савод омӯхт. Солҳои 1926-28 донишҷӯи Техникуми педагогии Фарғона, 1929 мудири шуъбаи маориф ва муаллими синфҳои ибтидоии мактабҳои н. Попи ҶШС Ӯзбекистон, 1930-35 донишҷӯи Институти хоҷагии қишлоқи Самарқанд, 1935-36 директор ва сарагрономи МТС-и ноҳияи Зомини ҶШС Узбекистон, 1936-40 агроном ва муаллими мактаби хоҷагии қишлоқ, 1941-75 сарагрономи МТС, мудири шуъбаи пахтакории комиҷроияи Шӯрои ноҳиявӣ, сардори иттиҳодияи «Тоҷикселхозтехника», 1975-83 агроном-ҳашаротшинос ва сарагрономи З-ди пахтатозакунии н. Конибодом. Аз соли 1984 нафақагири шахсӣ.

## Ордену медалҳо
Бо орденҳои Ленин, Байрақи Сурхи Меҳнат, 8 медал, Грамотаи Фахрии Президиуми Шӯрои Олии ИҶШС ва ҶШС Тоҷикистон сарфароз гардидааст.

## Эзоҳ

## Адабиёт
* 

Гурӯҳ:Қаҳрамонони Меҳнати Сотсиалистӣ
Мусамир Иброҳимов

**Мусамир Иброҳимов** (зод. 22.4.1940, деҳаи Булқос, ноҳияи Ғарм) — и тоҷик, доктори илмҳои таърих (2006), профессор (2008).

## Зиндагинома
Хатмкардаи УДТ ба номи В. И. Ленин (ҳоло ДМТ; 1966). Нозири калони Саридораи ҳифзи сирри давлатӣ дар матбуот (Главлит)-и назди Шӯрои вазирони ҶШС Тоҷ. (1966-71), ассисент 1971-75, муаллими калон 1976-83, дотсент 1984—2007 ва проф. кафедраи таърихнигорӣ ва архившиносии факултаи таърихи ДМТ (аз 2008). Соли 1983 дар мавзӯи «Робитаҳои илмии Тоҷикистон бо мамлакатҳои сотсиалистӣ (1959-75)» рисолаи номзадӣ ва соли 2006 дар мавзӯи «Робитаҳои илмии Тоҷикистон бо мамлакатҳои дар ҳоли рушд (1959-90)» рисолаи докторӣ дифоъ кардааст.

Самти асосии таҳқиқоти Мусамир Иброҳимов: омӯзиши равобити илмии Ҷумҳурии Тоҷикистон бо кишварҳои ҷаҳон; маъхазшиносӣ. Муаллифи беш аз 50 мақолаи илмӣ, аз ҷумла 9 рисолаи илмӣ. Бо нишони сарисинагии «Аълочии маорифи Тоҷикистон» (2008) ва ордени «Шараф» (дараҷаи II) сарфароз гардидааст.

## Осор
* На принципанх социалистического интернационализма. Д., 1983;
* Плоды дружбы и сотрудничество. Д., 1987;
* Контакты учёных. Д., 1990;
* Полезное сотрудничества. Д., 1990;
* На страже здоровья сотрудничества. Д., 1985;
* Равобити илмии Тоҷикистон бо мамлакатҳои тараққикардаистода. Д., 2006;
* Назария ва методологияи манбаъшиносӣ. Д., 2016;
* «Муруҷу-з-заҳаб»-и Алӣ ибни Ҳусайни Масъудӣ. Д., 2006.

## Эзоҳ

## Адабиёт
*
Камп Ноу

**«Камп Ноу»** (; (, маънояш «*Майдони нав*») — варзишгоҳи бошгоҳи футболи Барселона. Аз ифтитоҳи он дар соли 1957, варзишгоҳ ба бошгоҳи футболи испониёӣ тааллуқ дорад ва дар аввал *Estadi del FC Barcelona* (*Варзишгоҳи БФ Барселона*) ном дошт, гарчанде ки он аллакай ба номи *Камп Ноу* маъруф буд. Расман номи кунунии худро соли 2000-ум пас аз бозӣ бо бошгоҳи Реал Мадрид гирифтааст.

Камп Ноу дорои ғунҷоиши 99 457 тамошобин аст; Ин бузургтарин варзишгоҳ аз лиҳози ғунҷоиш на танҳо дар Испониё, балки дар тамоми Урупо мебошад. Аз лиҳози ғунҷоиши тамошобин 12-умин варзишгоҳи калонтарин дар ҷаҳон ва дуввумин варзишгоҳи калонтарин (пас аз Варзишгоҳи Азтека-и Мексика), ки танҳо барои футбол тарҳрезӣ шудааст.

Дар Камп Ноу бозиҳои чемпионатҳои Урупо ва ҷаҳон, инчунин бозиҳои мусобиқаи футболи олимпии соли 1992, аз ҷумла финал баргузор шудаанд. Дар ин майдон инчунин якчанд маротиба финалҳои мусобиқоти бузурги Ҷоми Урупоро гузаронида шудааст. Илова бар ин, варзишгоҳ аксар вақт ҳамчун макони консерт истифода мешавад: Френк Синатра, Майкл Ҷексон, U2 ва дигарон дар ин ҷо ҳунарнамоӣ кардаанд.

## Таърих
рост|мини| Намоиш аз ҳавои варзишгоҳ пеш аз азнавсозӣ
Варзишгоҳ дар замони президентии *Барселона* таҳти роҳбарии Франческ Миро-Санс сохта шуда аст. Вай лоиҳаи *Камп Ноу*-и ояндаро бо сабаби кам будани иқтидори варзишгоҳи кӯҳнаи **Camp de Les Corts** ва пеш гузаштан аз рақиби асосӣ (Реал Мадрид *Estadio Chamartin* (ҳоло бо номи Сантияго Бернабеу маъруф аст) бунёд кард. Тарҳрезии варзишгоҳи нави Барселона ба меъмор Франсеск Митянс (ҷияни Миро-Санс) супурда шуд.
чап|мини|230x230пкс| Шиори «Бештар аз бошгоҳ» дар трибунаҳои «Камп Ноу».

## Кушодашавӣ

## Бозсозии варзишгоҳ
рост|мини|220x220пкс|Намоиши варзишгоҳ аз берун
чап|мини|220x220пкс|Камп Ноу аз дарун
[рост|мини|220x220пкс|Намоиш дар бозии даври 16-уми Лигаи Қаҳрамонҳо бо [Милан (бошгоҳи футбол)|Милан 2012/13]]

## Осорхонаи варзишгоҳ
Дар варзишгоҳ осорхона мавҷуд аст, ки дар он шумо ҷоизаҳои зиёдеро, ки бошгоҳи Барселона (ҳам футбол ва ҳам баскетбол) ба даст овардаанд, дидан мумкин аст, ҳуҷҷатҳо, наворҳо, аксҳо ва дигар маводҳо, инчунин ба рахткани варзишгоҳ фуромада, аз утоқҳои шореҳӣ дидан кунед. Осорхона дар байни гардишгароне, ки ба Барселона меоянд, хеле маъмул аст.

## Эзоҳ

## Пайвандҳо
* 
* 
* 
* 
* 

Гурӯҳ:Варзишгоҳҳои футбол дар Испониё
Иброҳимов, Холназар Исломович

**Холназар Иброҳимов** (*Иброҳимов Холназар Исломович*; зод. 19.12.1960, деҳаи Зулмобод, ноҳияи Ёвон) — доктори илмҳои техникӣ (2009), профессор (2015).

## Зиндагинома
Хатмкардаи Институти политехникии Тоҷикистон (1986, ҳоло ДТТ ба номи акад. М. С. Осимӣ, 1986). Лаборанти калон, ёвар (ассистент), муаллими калон (баъди хатми аспирантураи Институти бофандагӣ ва саноати сабуки ш. Тошканд, 1993), дотсенти кафедраи технология ва дастгоҳҳои коркарди пахтаи донишгоҳи мазкур (1994—2011). Директори Донишгоҳи технологии Тоҷикистон дар шаҳри Кӯлоб буд (2011-13). Аз 2014 декани факултаи технология ва дизайни Донишгоҳи технологии Тоҷикистон.

## Таълифот
Муаллифи зиёда аз 200 кори илмӣ оид ба назарияи равандҳои технологии коркарди пахта, технологияи тарҳрезии маснуоти нассоҷӣ, беҳбуди кори дастгоҳҳои истеҳсоли нахи табиӣ, истифодаи босамар аз технологияи хушккунӣ ва тару намкунии пахта ва ғ. Холназар Иброҳимов соҳиби 14 патент оид ба ихтироот буда, баъзе пешниҳодҳои илмиаш дар истеҳсолот амалӣ шудаанд.

## Осор
* Методическая пособия с заданием к курсовому проекту по «Сушке и увлажнению хлопка». Д., 1999;
* Барномаи таҷрибаомӯзии якуми технологии донишҷӯёни ихтисоси «Технология ва дастгоҳҳои истеҳсолоти нахҳои табиӣ». Д., 2000;
* Дастури методӣ оиди гузаронидани таҷрибаомӯзии таълимӣ, шиносоӣ барои донишҷӯёни равияи «Технологияи тарҳрезии маснуоти нассоҷӣ». Д., 2008;
* Теория процессов технологии подготовки хлопка к джикированию. Кострома, 2008.

## Эзоҳ

## Адабиёт
*
Розия Иброҳимова

**Иброҳимова Розия Иброҳимовна** (зод. 27.10.1932, Хуҷанд) — табиб. Қаҳрамони Меҳнати Сотсиалистӣ (1978). Духтури хидматнишондодаи ҶШС Тоҷикистон (1974).

## Зиндагинома
Хатмкардаи Омӯзишгоҳи тиббии шаҳри Ленинобод (1951). Солҳои 1951—1953 ҳамшираи шафқати таваллудхонаи Ленинобод, 1959—1961 таҳсил дар ординатураи клиникӣ. Хатмкардаи Институти давлатии тиббии Тоҷикистон ба номи Абуалӣ ибни Сино (1959).
Солҳои 1961 −87 духтури беморхонаи № 2 шаҳри Душанбе, 1987—1989 духтури қисми санитарию тиббии Вазорати сохтмони Тоҷикистон буд. Аз соли 1989 нафақагир.

## Ҷоизаҳо
Бо медали «Барои меҳнати шуҷоатнок. Ба муносибати 100-солагии рӯзи таваллуди В. И. Ленин» сарфароз гардидааст.

## Эзоҳ

## Адабиёт
* 

Гурӯҳ:Қаҳрамонони Меҳнати Сотсиалистӣ
Янгиҳаёт (ноҳияи Сариосиё)

**Янгиҳаёт** () — шаҳрак дар Ноҳияи Сариосиёи вилояти Сурхондарё, Ҷумҳурии Ӯзбекистон.

Мақом аз 2009.
## Ҷуғрофия
Координатаҳои ҷойгиршавии деҳа: 

## Эзоҳ

Гурӯҳ:Маҳалҳои аҳолинишини ноҳияи Сариосиё
Чилбанд

**Чилбанд ё чилбуғум** — гиёҳи бисёрсола буда, чун сарахсшаклон рустании хеле қадима ба ҳисоб меравад. Он тақрибан 32 намудро ташкил дода, дар бисёр мамлакатҳои ҷаҳон, ба ҷуз Австралия ва Зеландияи Нав, мерӯяд. Дар Тоҷикистон ду намуди он – чилбанди саҳроӣ ва шохронда месабзад. Баландии пояи чилбандҳо аз 80 то 100 см буда, ғафсиашон ба 2-5 миллиметр мерасад. Лекин дарозии пояи намояндагони тропикии онҳо то 10-13 метр мерасад.

Дар мисоли чилбанди саҳроӣ, бо сохт ва тарзи ҳаётгузаронии – чилбандҳо шинос мешавем. Чилбанди саҳроӣ дар аксари ноҳияҳои Тоҷикистон, ба ҷуз Помири Шарқӣ, нашъунамо мекунад. Вай дар ҷойҳои сернам, марғзорҳо, канори ҷӯйбор, соҳили дарё ва ё ҳамчун алафи бегона дар киштзорҳо вомехӯрад.

Чилбанди саҳроӣ решапояи шохрондаи ба бандҳо (буғумҳо) тақсимшуда дорад. Аз буғумҳои решапоя решаҳои иловагӣ ва ҳатто баъзан лӯндаҳо пайдо мешаванд, ки дар он лӯндаҳо оҳар (крахмал) захира шудааст. Решапоя то чуқурии 150 см реша медавонад. 

Аз решапоя ду навъ поя месабзад. Якеаш пояи шохнарондаи спораовар (пояи самаровар) ва дигараш пояи нашвии шохронда (бесамар).

Пояи спораовари чилбанд, ки онро инчунин пояи баҳорӣ ҳам меноманд (зеро дар аввали баҳор нумӯ мекунад), ранги сурхтоб, бӯр ё зардтоб дошта, сероб мебошад. Ин поя вазифаи спорапайдокуниро иҷро мекунад ва баъди рехтани спораҳо зуд хушк мешавад. Пояи нашвии шохронда хлорофилл дошта, рангаш сабз аст. Дар он раванди фотосинтез мегузарад ва ин пояи нашвӣ то охири тирамоҳ нашъунамо мекунад.

Поя ва навдаҳои чилбанд аз бандҳо ё буғумҳо иборатанд. Аз ин сабаб, онҳо номи чилбандро гирифтаанд. Дар ҳар як банди поя ва навдаи чилбанд аз 6 то 12 баргчаи пулакчамонанд мавҷуд аст.

Дар нимаи фасли баҳор спораҳои пухтарасида аз хӯшаи спорадор берун рехта, тавассути шамол паҳн мешаванд. Спораҳо ба шароити мусоид афтода, ба сабзиш шурӯъ мекунанд. Аз спораи сабзидаистода, ба монанди сарахсҳо, сараввал паҳнаки майда инкишоф меёбад. Паҳнак, ки навниҳоли чилбанд ба ҳисоб меравад, бо ризоидҳои худ ба хок часпида, мустақилона месабзад. Дар навниҳоли чилбанд узви ҷинсии мардона – антеридия бо нутфа ва архегония (узви ҷинсии занона) бо ҳуҷайратухм ташаккул меёбанд. Баробари пухта расидани нутфаҳо, антеридия кушода шуда, нутфаҳо аз он берун мешаванд. Нутфаҳо дар об шино карда (дар вақти борон, шабнами пагоҳирӯзӣ), ба архегония омада мерасанд. 
Яке аз нутфаҳо ба архегония ворид гардида, ҳуҷайратухми онро бордор мекунад. Аз ҳуҷайратухми бордоршуда зигота (ҷанин) инкишоф меёбад. Сараввал, ҷанин аз навниҳол ғизо гирифта, баъди пайдо шудани решаи пурқувват ба хок чуқуртар дохил шуда, ба ҳаёти мустақилона шурӯъ мекунад ва ба чилбанди баркамол табдил меёбад.

Чилбанд гиёҳи шифобахши хеле қадима аст. Дар тибби Юнони Қадим онро барои табобати бемориҳои пӯст истифода мебурданд. Мардуми тоҷик чилбандро аз қадимулайём барои табобати исҳоли хунин, захми меъда, хунпартоӣ, илтиҳоби шуш ва ғайраҳо истифода мебаранд. 
Абӯалӣ ибни Сино бо гиёҳи чилбанд беморонро аз захму ҷароҳат, обхӯрӣ, хунравӣ, исҳоли хунин табобат мекард.

## Эзоҳ
Ҳомидҷон Ҳакимзода

**Ҳомидҷон Ҳакимзода** (*Ҳомидҷон Ҳакимзода Кенҷа*, зод. 11 сентябри соли 1975, ноҳияи Ғафуров, вилояти Суғд – сиёсатмадор, иқтисодчӣ, арбоби давлатӣ,  вакили Маҷлиси намояндагони Маҷлиси Олии Ҷумҳурии Тоҷикистон даъвати VII.
## Корнома
Ҳакимзода Ҳомидҷон Кенҷа фаъолияти меҳнатии худро соли 1998 ҳамчун иқтисодчии Ҷамъияти саҳҳомии Тоҷикистон дар деҳаи Қистақўз (ҳозира Хистеварз)-и ноҳияи Бобоҷон Ғафуров оғоз намудааст. Солҳои 2007-2011 сариқтисодчӣ дар хоҷагии деҳқонии Исоқбой Дадобоев, солҳои 2011-2014 сардори хоҷагии деҳқонии Хушбахт, солҳои 2014-2016 мутахассиси пешбар оид ба масъалаҳои кишоварзии Ҷамоати деҳоти Хистеварз, солҳои 2016-2017 муовини раиси Ҷамоати деҳоти Хистеварз, солҳои 2017-2023 сардори Раёсати кишоварзии ноҳияи Бобоҷон Ғафуров, солҳои 2023-2025 муовини якуми Раиси ноҳияи Ғафуров, вилояти Суғд фаъолият намудааст.

Аз 2 марти соли 2025 то ҳол — вакили Маҷлиси намояндагони Маҷлиси Олии Ҷумҳурии Тоҷикистон даъвати VII мебошад..  
## Мукофот
* медали «Хизмати шоиста» бо фармони Президенти Чумҳурии Тоҷикистон  (2022).
* медали ҷашнии «10-солагии Гвардияи миллии Ҷумҳурии Тоҷикистон» бо фармони Фармондеҳи Гвардияи миллии Ҷумҳурии Тоҷикистон (2024)..  

## Эзоҳ

Гурӯҳ:Сиёсатмадорон аз рӯи алифбо 
Гурӯҳ:Сиёсатмадорони Тоҷикистон
Гурӯҳ:Сиёсатмадорони асри XXI
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VII
Аҳмад Маҳмудзода

**Аҳмад Маҳмудзода** (*Маҳмудзода Аҳмад Маҳмуд *; тав. 26 сентябри соли 1974, ноҳияи Тоҷикобод, ҶШС Тоҷикистон) — сиёсатмадори тоҷик, вакили Маҷлиси намояндагони Маҷлиси Олии Ҷумҳурии Тоҷикистон даъвати  VII.. 

## Корнома
* Солҳои 1994-2001 - Корманди селхозхимияи ноҳияи Точикобод;
* Солҳои 2001-2006 - Ёвари Директори генералии Корхонаи воҳиди давлати  “Тоҷикгаз”-и шаҳри Душанбе;  
* Солҳои 2006-2007 - Менеҷери Лоиҳаи «Кам намудани талафоти энергетикӣ»-и Корхонаи воҳидӣ давлатии «Тоҷикгаз»-и шаҳри Душанбе;
* Солҳои 2007-2009 - Директори Лоиҳаи «Кам намудани талафоти энергетикӣ»-и  Корхонаи воҳидӣ давлатии «Тоҷикгаз»-и шаҳри Душанбе;
* Солхои 2009-2014 -  Муовини директори генералии Ҷамъияти саҳомии кушодаи «Тоҷиктрансгаз»-и шаҳри Душанбе;
* Аз апрели соли 2014 то 2025 - Муовини директори генералии Ширкати «Транс Таджик гази компанияи Лимитед»;                                                                                                                                                                                    
* Аз 2 марти соли 2025 - вакили Маҷлиси намояндагони Маҷлиси Олии Ҷумҳурии Тоҷикистон даъвати ҳафтум. Узви Кумита оид ба қонунгузорӣ ва ҳуқуқи инсон.. 
## Эзоҳ

Гурӯҳ:Сиёсатмадорон аз рӯи алифбо
Гурӯҳ:Сиёсатмадорони Тоҷикистон
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VII
Шуҳрат Ғанизода

**Шуҳрат Ғанизода** (*Ғанизода Шуҳрат Абдулмаҷид *; тав. 2 апрели соли 1982, шаҳри Ваҳдат, ҶШС Тоҷикистон) — сиёсатмадори тоҷик, ҳуқуқшинос, вакили Маҷлиси намояндагони Маҷлиси Олии Ҷумҳурии Тоҷикистон даъвати  VII.. 

## Корнома
* Солҳои 10.2005 – 11.2006 — Коромӯз дар вазифаи муфаттиши прокуратураи ноҳияи Роштқалъаи ВМКБ;
* Солҳои 11.2006 – 09.2007 — Прокурори шуъбаи назорати умумии прокуратураи ВМКБ;
* Солҳои 09.2007 – 08.2008 — Сардори шӯъбаи назорати умумии прокуратураи ВМКБ;
* Солҳои 08.2008 – 08.2010 — Прокурори калони Раёсати кадрҳо ва коргузории Прокуратураи генералии Ҷумҳурии Тоҷикистон;
* Солҳои 08.2010 – 04.2011 — Прокурори Раёсати назорати умумии Прокуратураи генералии Ҷумҳурии Тоҷикистон;
* Солҳои  04.2011 – 05.2015 — Прокурори шуъбаи назорати иҷрои қонунгузорӣ дар соҳаи иқтисод ва иҷтимоиёти Раёсати назорати умумии Прокуратураи генералии Ҷумҳурии Тоҷикистон;
* Солҳои  05.2015 – 02.2019 — Муовини сардори Раёсати назорати умуми Прокуратураи генералӣ;
* Солҳои 2019-2020 — Сардори Раёсати назорати иҷрои қонунгузории замини Прокуратураи генералӣ;
* Солҳои 2020-2025 — Сардори Раёсати ҳуқуқи Дастгоҳи иҷроияи Президенти Ҷумҳурии Тоҷикистон;
* Аз 19 марти соли 2025 то инҷониб — вакили Маҷлиси намояндагони Маҷлиси Олии Ҷумҳурии Тоҷикистон даъвати  VII, Раиси Комиссия оид ба назорати дастур ва ташкили кор, Узви Кумита оид ба қонунгузорӣ ва ҳуқуқи инсон..
 
## Мукофот
* Медали  «Хизмати шоиста» 
## Эзоҳ

Гурӯҳ:Сиёсатмадорон аз рӯи алифбо
Гурӯҳ:Сиёсатмадорони Тоҷикистон
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VII
Гурӯҳ:Дорандагони медали «Хидмати шоиста»
Дилноза Аҳмадзода

**Дилноза Аҳмадзода** (*Аҳмадзода Дилноза Давроналӣ*; тав. 23 октябри соли 1989,шаҳри Хуҷанд, ҶШС Тоҷикистон) — сиёсатмадори тоҷик, ҳуқуқшинос, менеҷер-иқтисодчӣ, вакили Маҷлиси намояндагони Маҷлиси Олии Ҷумҳурии Тоҷикистон даъвати  VII.. 

## Корнома
* 01.2012 - 25.08.2012 - Хабарнигори рӯзномаи «Тирози ҷаҳон», шаҳри Хуҷанд;
* Солҳои 2012 - 2015 - Омӯзгори факултаи ҳуқуқшиносии Донишгоҳи давлатии ҳуқуқ, бизнес ва сиёсати  Тоҷикистон, шаҳри Хуҷанд;
* Соли 2015 (08-09) - Сардори Раёсати рушди туризми дастгоҳи марказии Кумитаи ҷавонон, варзиш ва сайёҳии назди Ҳукумати Ҷумҳурии Тоҷикистон, шаҳри Душанбе;
* Солҳои 2015-2017 - Сардори Раёсати кор бо ҷавонони дастгоҳи марказии Кумитаи ҷавонон, варзиш ва сайёҳии назди Ҳукумати Ҷумҳурии Тоҷикистон, шаҳри Душанбе;
* Аз 23 январи 2017 то 21 феврали соли 2022 - Муовини раиси Кумитаи ҷавонон, варзиш ва сайёҳии назди Ҳукумати Ҷумҳурии Тоҷикистон шаҳри Душанбе;
* Аз 23 майи соли 2019 то соли 2022 - Муовини якуми Раиси Ташкилоти ҷамъиятии “Пайравони  Пешвои миллат”, шаҳри Душанбе;
* Аз 12 феврали соли 2020 то соли 2022 - Муовини раиси Иттифоқи ҷавонони Тоҷикистон, шаҳри Душанбе;
* Аз 21 феврали соли 2022 то 7 феврали соли 2024 - Муовини директори Агентии хизмати давлатии назди Президенти Ҷумҳурии Тоҷикистон, шаҳри Душанбе;
* Аз 7 феврали соли 2024 то 2025 - Муовини сардори Саридораи ҳифзи сирри давлатии назди Ҳукумати Ҷумҳурии Тоҷикистон, шаҳри Душанбе;
* Аз 2 марти соли 2025 - вакили Маҷлиси намояндагони Маҷлиси Олии Ҷумҳурии Тоҷикистон даъвати  VII..
## Эзоҳ

Гурӯҳ:Сиёсатмадорони Тоҷикистон
Гурӯҳ:Сиёсатмадорон аз рӯи алифбо
Гурӯҳ:Сиёсатмадорони асри XXI
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VII
Гурӯҳ:Занони Тоҷикистон дар сиёсат
Гурӯҳ:Занҳо-сиёсатмадорони Тоҷикистон
Шаҳбози Аброр

**Шаҳбози Аброр** (тав. 13 июни соли 1990, шаҳри Левакант (собиқ Сарбанд), вилояти Хатлон – сиёсатмадор, рӯзноманигор,  вакили Маҷлиси намояндагони Маҷлиси Олии Ҷумҳурии Тоҷикистон даъвати VII...

## Зиндагинома
Шаҳбози Аброр соли 2019 Донишкадаи давлатии фарҳанг ва санъати Тоҷикистон ба номи М. Турсунзода, факултаи журналистикаро хатм намудааст. Ихтисос:рӯзноманигори ТВ ва радио;
* Аз 2.07.2007 то 3.12.2012 — муҳаррири Китобхонаи марказонидашудаи шаҳрӣ ба номи А. Лоҳутӣ; 
* Аз 1.09.2009 то 14.02.2012 — сармуҳаррири Идораи маҷаллаи «Меҳвар» ва рӯзномаи «Истиқлол»;
* Аз 14.02.2012 то 14.05.2012 — муовини сармуҳарири рӯзномаи «Муҳоҷир» - и Хадамоти муҳоҷирати назди Ҳукумати Ҷумҳурии Тоҷикистон;
* Аз 14.05.2012 то 14.08.2012 — сармуҳарири рӯзномаи «Муҳоҷир» - и Хадамоти муҳоҷирати назди Ҳукумати Ҷумҳурии Тоҷикистон;
* Аз 4.12.2012 то 15.11.2016 — сармуҳаррири Идораи маҷаллаи «Меҳвар» ва рӯзномаи «Истиқлол»;
* Аз 15.11.2016 то 15.03.2018 — мутахассиси шуъбаи иқтисоди Нашрияи расмии Ҷумҳурии Тоҷикистон - рӯзномаи «Ҷумҳурият»;
* Аз 15.03.2018 то 15.02.2021 — мутахассиси пешбари шуъбаи иқтисоди Нашрияи расмии Ҷумҳурии Тоҷикистон  -  рӯзномаи «Ҷумҳурият»;
* Аз 15.02.2021 то 18.10.2021 — сармутахассиси шуъбаи ҳуқуқи Нашрияи расмии Ҷумҳурии Тоҷикистон  -  рӯзномаи «Ҷумҳурият»;
* Аз 18.10.2021 — донишҷӯи Академияи идоракунии давлатии назди Президенти Ҷумҳурии Тоҷикистон, факултаи идоракунии давлатӣ, шуъбаи идоракунии давлатӣ, маълумоти дуюм;
* Аз октябри соли 2021 то 15 апрели соли 2024 — сардори шуъбаи филмҳои ҳунарӣ ва ҳуҷҷатӣ ва ҳамзамон, котиби матбуотии МД «Тоҷикфилм»;
* Аз 15 апрели соли 2024 то марти соли 2025 — директори Корхонаи воҳиди давлатии “Маркази дӯстӣ-Интернет кафе”-и Мақомоти иҷроияи ҳокимияти давлатии шаҳри Душанбе;Аз 11 майи соли 2024 то ҳол — раиси Ҳизби демократии Тоҷикистон;
* Аз 2 марти соли 2025 то ҳол — вакили Маҷлиси намояндагони Маҷлиси Олии Ҷумҳурии Тоҷикистон даъвати VII..

## Эзоҳ

Гурӯҳ:Сиёсатмадорон аз рӯи алифбо 
Гурӯҳ:Сиёсатмадорони Тоҷикистон
Гурӯҳ:Рӯзноманигорони Тоҷикистон 
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VII
Нигина Шарифова

**Нигина Шарифова** (*Шарифова Нигина Умаровна*; тав. 13 ноябри соли 1972, шаҳри Кӯлоб, ҶШС Тоҷикистон) — сиёсатмадори тоҷик, омӯзгор, вакили Маҷлиси намояндагони Маҷлиси Олии Ҷумҳурии Тоҷикистон даъвати  VII.. 

## Корнома
Солҳои 1996 – 2003 — Омӯзгори фанни забон ва адабиёти тоҷик ва алифбои ниёгон дар муассисаи таҳсилоти миёнаи умумии №8 дар шаҳри Кӯлоб;

Солҳои 2003 – 2011 — Омӯзгори фанни забон ва адабиёти тоҷики  муассисаи таҳсилоти миёнаи умумии №59 ноҳияи Синои шаҳри Душанбе;

Солҳои 2011 – 2017 — Муовини директор оид ба корҳои таълимӣ дар муассисаи таҳсилоти миёнаи умумии №59 ноҳияи Синои шаҳри Душанбе;

Солҳои 2017 – 2022 — Директори муассисаи таҳсилоти миёнаи умумии №59 ноҳияи Синои шаҳри Душанбе;

Солҳои 2022 – 2023 — Директори муассисаи таҳсилоти миёнаи умумии №99 ноҳияи Синои шаҳри Душанбе;

Солҳои 2023 – 2025 — Директори муассисаи давлатии таълимии “Гимназияи ба номи Асадулло Ғуломов”-и ноҳияи Исмоили Сомонии шаҳри Душанбе;

Аз 2 марти соли 2025 то ҳол — вакили Маҷлиси намояндагони Маҷлиси Олии Ҷумҳурии Тоҷикистон даъвати  VII аз ҳавзаи якмандатии интихоботии Исмоили Сомонӣ № 2.. 
## Мукофот
* Аълочии маорифи Ҷумҳурии Тоҷикистон  
## Эзоҳ

Гурӯҳ:Сиёсатмадорони Тоҷикистон
Гурӯҳ:Сиёсатмадорон аз рӯи алифбо
Гурӯҳ:Сиёсатмадорони асри XXI
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VII
Гурӯҳ:Омӯзгорони Тоҷикистон
Гурӯҳ:Занҳо-сиёсатмадорони Тоҷикистон
Гурӯҳ:Занони Тоҷикистон дар сиёсат
Гурӯҳ:Ходимони ҷамъиятии Тоҷикистон
Беҳушӣ

мини|282x282пкс|Тайёр кардани донишҷӯёни анестезиологӣ
**Беҳушӣ, анестезия** ( — «беҳиссиётӣ») — раванди паст шудани ҳассосияти бадан ё як қисми он то пурра қатъ гардидани дарки иттилоот дар бораи муҳити зист ва ҳолати худ.

## Тасниф
Беҳушӣ вақте ба амал меояд, ки дарк ё интиқоли импулси ҳассосии асаб дар сатҳҳои гуногун халалдор мешавад:

* зарар ба ретсепторҳои ҳассос;
* зарар ба асабҳои ҳассос;
* ихтилоли мағзи сар, ки дарки импулсҳои асабро вайрон мекунад;
* бемориҳои рӯҳӣ ба тафсири дурусти иттилооте, ки майна аз ретсепторҳои ҳассос гирифтааст, монеъ мешавад, масалан, истерия.

мини|250x250пкс| Преоксигенатсия пеш аз анестезияи умумӣ

## Ҳамчунин нигаред
* Анестезиология
* Наркоз

## Адабиёт
* 
* 
* *Козловская Н. Г.* (2011) Из истории анестезиологии.
* *Соловьёва А. А.* (2015) Основы анестезиологии.  Местная и общая анестезия  Архивная копия от 22 августа 2017 на Wayback Machine.

Гурӯҳ:Беҳушӣ
Гурӯҳ:Анестезиология
Наима Солизода

**Наима Солизода** (*Солизода Наима Шодибой*; тав. 8 январи соли 1990, шаҳри Душанбе, ҶШС Тоҷикистон) — сиёсатмадори тоҷик, муҳандис-систематехник, номзади илмҳои иқтисодӣ, вакили Маҷлиси намояндагони Маҷлиси Олии Ҷумҳурии Тоҷикистон даъвати  VII.. 

## Корнома
* Солҳои 2010-2013 — Муҳандиси пешбари Маркази идоракунии алоқаи ҶСК «Тоҷиктелеком», шаҳри Душанбе;
* Солҳои 2013-2016 —  Аспиранти рӯзонаи кафедраи «Иқтисоди ҷаҳонӣ ва муносибатҳои иқтисодии байналмилалии» ДМТ, шаҳри Душанбе;
* Солҳои 2017-2021 — Муаллими калони кафедраи «Иқтисод ва менеҷменти»  ФД “НИТУ МИСиС”, шаҳри Душанбе;
* Солҳои 2021-2023 — Мудири кафедраи технологияҳои иттилоотӣ ва автоматикунонӣ ФД “НИТУ МИСиС”, шаҳри Душанбе;
* Солҳои 2023 то 2025 —  Мудири кафедраи менеҷменти маркетинги Донишгоҳи (Славянии) Русияву Тоҷикистон, шаҳри Душанбе;
* Аз 19 марти соли 2025 —  вакили Маҷлиси намояндагони Маҷлиси Олии Ҷумҳурии Тоҷикистон даъвати  VI. Узви Кумита оид ба қонунгузорӣ ва ҳуқуқи инсон.

## Мукофот
* Аълочии маорифи Ҷумҳурии Тоҷикистон (2022)
## Эзоҳ

Гурӯҳ:Сиёсатмадорони Тоҷикистон
Гурӯҳ:Сиёсатмадорон аз рӯи алифбо
Гурӯҳ:Сиёсатмадорони асри XXI
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VII
Гурӯҳ:Занҳо-сиёсатмадорони Тоҷикистон
Гурӯҳ:Занҳо-олимаҳо
Гурӯҳ:Занони Тоҷикистон дар сиёсат
Гурӯҳ:Ходимони ҷамъиятии Тоҷикистон
Гурӯҳ:Дорандагони нишони Аълочии маорифи Тоҷикистон
Гурӯҳ:Олимони Донишгоҳи славянии Русияву Тоҷикистон
Гурӯҳ:Иқтисодшиносони Тоҷикистон
Ғиёсиддин Ашурзода

**Ғиёсиддин Ашурзода** (*Ашурзода Ғиёсиддин Маҳмадмурод*; зод. 3 майи соли 1976, ноҳияи Ҳисор, ҶШС Тоҷикистон) — арбоби давлатӣ, иқтисодчӣ, номзади илмҳои иқтисодӣ, вакили Маҷлиси намояндагони Маҷлиси Олии Ҷумҳурии Тоҷикистон даъвати  VII..
## Зиндагинома
Ашурзода Ғиёсиддин Маҳмадмурод 3 майи 1976 дар ноҳияи Ҳисор таваллуд шудааст. Миллаташ тоҷик, маълумоташ олӣ. Соли 1999 Донишкадаи тиҷорати Тоҷикистонро бо ихтисоси муносибатҳои иқтисоди байналхалқӣ хатм намудааст. Оиладор, соҳиби 3 фарзанд.
## Корнома
Ғиёсиддин Ашурзода фаъолияти кориашро хамчун ходими хурди илмии институти иқтисодии АИ ҶумҳурииТоҷикистон оғоз намуда, соли 2001 ба ҳайси ассистенти кафедраи назарияи иқтисодии Донишкадаи андоз ва ҳуқуқи Тоҷикистон фаъолият намудаст.
* Солҳои 2003 - 2006 ҳамчун муаллими калони кафедраи назарияи иқтисоди Донишкадаи андоз ва ҳуқуқи Тоҷикистон  кор кардаас, 
* Аз соли 2006 то соли 2008 — муовини декан оид ба таълими факултети иқтисодиёт ва молияи Донишкадаи иқтисодии Тоҷикистон  фаъолият намудааст.
* Аз соли 2008 то соли 2009 — ёвари ректори Донишкадаи иқтисодии Тоҷикистон буд. 
* Солҳои 2009 - 2010 — муаллими калони кафедраи иқтисодиёт ва соҳибкории ҳамин донишкада буд.
* Солҳои 2009 - 2010 — мудири шуъбаи таҳсилоти ғоибонаи Донишкадаи иқтисодии Тоҷикистон. 
* Солҳои 2010 – 2011 — сардори шуъбаи таҳсили ғоибонаи №1-и Донишкадаи иқтисодии Тоҷикистон.   
* Аз соли 2011 то 2012 — декани факултети иқтисодиёт ва молияи Донишкадаи иқтисодии Тоҷикистон.
* Аз соли 2012 то 2014 — декани факултети иқтисоди молиявӣ ва андозбандии Донишкадаи молия ва иқтисоди Тоҷикистон. 
* Солҳои 2014 - 2017 — муовини ректор оид ба илми Донишкадаи молия ва иқтисоди Тоҷикистон.
* Аз сентябри соли 2017 то соли 2018 — декани факултети муносибатҳои иқтисоди байналмилалии Донишкадаи молия ва иқтисоди Тоҷикистон.   
* Аз моҳи майи соли 2018 то марти 2020 — мудири кафедраи фаъолияти бонкии факултети молия ва қарзи Донишгоҳи давлатии молия ва иқтисоди Тоҷикистон кор кардааст.
* Аз 25 декабри соли 2024 — Раиси Ҳизби ислоҳоти иқтисодии Тоҷикистон мебошад.
* Аз 2 марти соли 2025 то инҷониб —  вакили Маҷлиси намояндагони Маҷлиси Олии Ҷумҳурии Тоҷикистон даъвати  VII. Раиси Кумита оид ба иқтисод ва молияи Маҷлиси намояндагони Маҷлиси Олии ҶТ.. 
## Фаъолияти илмӣ
Ғиёсиддин Ашурзода соли 2009 рисолаи номзадиашро дар мавзӯи «Организационно-экономические основы формирования конкурентоспособного сельского хозяйства Гиссарской зоны Таджикистана» дифоъ намудааст. Ӯ муаллифи беш аз 78 мақолҳои илмӣ-оммавӣ, 3 китоби дарсӣ, 2 манография ва 4 васоити таълимӣ мебошад..
## Эзоҳ

Гурӯҳ:Сиёсатмадорон аз рӯи алифбо
Гурӯҳ:Сиёсатмадорони Тоҷикистон
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VII
Гурӯҳ:Олимони Тоҷикистон
Гурӯҳ:Иқтисодшиносони Тоҷикистон
Лаъли Бадахшон

«**Лаъли Бадахшон**» — ҳизби сиёсӣ ва ҳаракати иҷтимоӣ-сиёсии мухолиф дар Тоҷикистон, ки 4 марти соли 1991 дар шаҳри Хоруғ таъсис шуд. Ин ҳизб ба таври расмӣ сабтином нашуда, ҳадафаш ҳимоя ва пуштибонии ҳуқуқи мардуми помирии Тоҷикистон, махсусан сокинони Бадахшон ва таблиғи истиқлол ва худмухтории вилоят буд.

## Таърих
«Лаъли Бадахшон» дар давраи охири мавҷудияти Иттиҳоди Шӯравӣ таъсис ёфта, раҳбарии онро Атобек Амирбеков ба уҳда дошт. Тибқи баъзе манобеъ, ин ҳаракатро ҳамчун ҳаракати миллӣ-сиёсӣ ва иҷтимоии помириҳо низ мешиносанд.

9 сентябри соли 1991, пас аз шаш моҳ аз таъсиси ин ҳизб, Тоҷикистон расман соҳибистиқлол гардид. Дар интихоботи нахустини президентии кишвар, ки моҳи ноябри ҳамон сол баргузор шуд, «Лаъли Бадахшон» аз номзадии Давлат Худоназаров — намояндаи Ҳизби демократии Тоҷикистон пуштибонӣ намуд. Дар натиҷаи интихобот Давлат Худоназаров 30,1%-и раъйи интихобкунандагонро ба даст оварда, ба Раҳмон Набиев, ки 56,9% овоз гирифта буд, мағлуб шуд.

Бо оғози Ҷанги шаҳрвандии Тоҷикистон (1992–1997) «Лаъли Бадахшон» ба ҳайати Иттиҳоди мухолифини тоҷик (ИМТ) ҳамроҳ шуд. Ба ҳайати ИМТ неруҳои мухталифи либералӣ, демократӣ ва исломӣ дохил буданд, ки бар зидди ҳукумати расмии Тоҷикистон мубориза мебурданд. Дар солҳои 1994–1997 «Лаъли Бадахшон» дар мусоҳибаҳову музокироти сулҳи байни тоҷикон иштирок намуд.

Соли 1999, ду сол пас аз анҷоми ҷанги шаҳрвандӣ ва имзои Созишномаи умумии сулҳ ва ризоияти миллӣ, «Лаъли Бадахшон» аз ҳайати Иттиҳоди мухолифин хориҷ шуд ва фаъолияти сиёсӣ ва ҳизбиашро қатъ кард. Баъди он, танҳо ҷонибдорони парокандаи ин ҳаракат боқӣ монданд.

## Эзоҳ

Гурӯҳ:Ҳизбҳои сиёсии Тоҷикистон
Тоҷикони Чин

**Тоҷикони Чин** (дар чинӣ: Tǎjíkè Zú) — гурӯҳе аз мардуми тоҷик, ки дар хоки Чин ба сар мебаранд. Бештар онҳо ба забон сарикӯлӣ ва иддаи камтаре ба забони вахӣ сухан мегӯяанд. Ин қавм яке аз 56 миллияти ба расмият шинохташуда тавассути давлати Чин башумор меравад ва ҷамъияте ҳудуди 50 ҳазор нафарро шомил мешавад.

## Эзоҳ

Гурӯҳ:Мардумони эронитабор
Ибтидо (арӯз)

**Ибтидо** ( — оғоз, аввал) — дар илми арӯз рукни аввали мисраи дуввуми байтро гӯянд. Ҳар байт ба эътибори вазн ба рукнҳо тақсим мешавад ва ҳар рукн вобаста ба мавқеаш дар мисраъҳо номи махсус дорад.

Масалан:

Дар ин байт рукни якуми мисраи аввал (маро гӯӣ ˅- — -) садр, рукни дуввуми мисраи аввал (ки дил дар ишқ ˅- — -) ҳашв, рукни охири мисраи аввал (хуш дор ˅- ~) арӯз, рукни якуми мисраи дуввум (хушиву о ˅- — -) ибтидо, рукни дуввуми мисраи дуввум (шиқӣ бо ҳам ˅- — -) ҳашв, рукни охири мисраи дуввум (набошад ˅- —) зарб мебошад.

## Эзоҳ

## Адабиёт
* 
* Баҳром Сирус. Арӯзи тоҷикӣ. Д., 1963;
* Тоиров У. Қомуси қофия ва арӯзи шеъри Аҷам. Ҷ. 1. Д., 1994.

Гурӯҳ:Илми арӯз
Қонуни якуми термодинамика

**Ибтидои якуми термодинамика** — яке аз қонунҳои асосии термодинамика, қонуни бақои энергия барои системаҳое, ки дар онҳо равандҳои физикӣ ба интиқоли ҳарорат вобастаанд. Ибтидои якуми термодинамикаро бори аввал олими олмонӣ Ю. Р. Майер таъриф дода (1841), Ҷ. П. Ҷоул онро дар таҷриба исбот кард (1843—1850). Хосияти умумии қонуни бақои энергия аз ҷониби Г. Гелмголс соли 1847 бо усули математикӣ собит карда шудааст.

Тибқи ибтидои якуми термодинамика система корро ё аз ҳисоби энергияи дохилии худ ё аз ҳисоби энергияи ягон манбаи беруна иҷро карда метавонад. Агар ба ягон системаи термодинамикӣ миқдори муайяни энергия (Q) дода шавад, энергияи дохилии он ба ҳамин бузургӣ тағйир ёфта, система ягон кор (А)-ро анҷом медиҳад: U2 — U1 = -A + Q (1), дар ин ҷо A ва Q — бузургии ченшаванда, U1, U2 — мувофиқан энергияи дохилии ҳолати аввала ва ниҳоии система мебошанд. Баробарии (1) то кадом андоза тағйир ёфтани энергияи дохилии системаро нишон медиҳад: U2 — U1 = ∆u. Энергияи дохилӣ U1 функсияи ҳолат буда, танҳо ба фарқи Q — A вобаста аст, на ба ҳар яке аз ин бузургиҳо. Ибтидои якуми термодинамика робитаи байни энергияи дохилии система U1, кор A, ки система ба муқобили қувваҳои беруна анҷом медиҳад ва миқдори гармо (ҳарорате)-ро, ки система аз муҳити атроф мегирад, муқаррар мекунад. Барои тағйироти беохир хурди ҳолати система Ибтидои якуми термодинамика дар намуди дифференсиалӣ: dU = -dA + dQ ифода карда мешавад. Агар система якҷинса (моеъ, газ) бошад, пас таъсири мутақобилаи он бо муҳити атроф танҳо бо фишор р ба амал меояд ва dA = pdV мешавад, ки ин ҷо V — ҳаҷми система буда, dU = — pdV + dQ мешавад. Яке аз таърифҳои Ибтидои якуми термодинамика чунин аст: муҳаррики абадии ҷинси 1, яъне муҳаррике, ки бе истифодаи энергия аз ягон манбаъ кор иҷро мекунад, вуҷуд надорад. Ин фикри тасдиқшуда ба қонуни бақои энергия марбут аст.

## Эзоҳ

## Адабиёт
* 

Гурӯҳ:Термодинамика
Ҳусния Исҳоқӣ

** Ҳусния Исҳоқӣ** (*Исҳоқӣ Ҳусния Давлаталӣ*; тав. 23 сентябр]и соли 1979, ноҳияи Мир Сайид Алии Ҳамадонӣ, ҶШС Тоҷикистон) — сиёсатмадори тоҷик, муҳандис-иқтисодчӣ, вакили Маҷлиси намояндагони Маҷлиси Олии Ҷумҳурии Тоҷикистон даъвати  VII.. 

## Корнома
Солҳои 2000-2001-Иқтисодчии Агроинвестбонки ноҳияи Москва;

Солҳои 2001-2003- Мудири шуъбаи кор бо ҷавонони ноҳияи Москва;

Солҳои 2003-2004-Муовини директори Муассисаи истеҳсолии «Кишт»-и ноҳияи Мир Сайид Алии Ҳамадонӣ;

Соли 2004 (05-11)-Мудири шуъбаи меҳнати мақомоти иҷроияи ҳокимияти давлатии ноҳияи Мир Сайид Алии Ҳамадонӣ;

Солҳои 2004-2006-Мутахассиси дараҷаи аввали Идораи тарбияи ҳарбӣ-ватандӯстӣ ва фарҳангии Кумитаи кор бо ҷавонони назди Ҳукумати Ҷумҳурии Тоҷикистон;

Соли 2006 (06-10)-Сармутахассиси Идораи робита бо иттиҳодияҳои ҷамъиятӣ ва муносибатҳои байналмилалии Кумитаи кор бо ҷавонони назди Ҳукумати Ҷумҳурии Тоҷикистон;

Соли 2006 (10-12)-Сармутахассиси Раёсати сиёсати иҷтимоӣ ва муносибатҳои байналмилалии Кумитаи кор бо ҷавонони назди Ҳукумати Ҷумҳурии Тоҷикистон;

Солҳои 2006-2007-Сармутахассиси Раёсати кор бо ҷавонони Кумитаи ҷавонон, варзиш ва сайёҳии назди Ҳукумати Ҷумҳурии Тоҷикистон;

Солҳои 2007-2010-Мудири шуъбаи умумӣ ва назорати Кумитаи ҷавонон, варзиш ва сайёҳии назди Ҳукумати Ҷумҳурии Тоҷикистон;

Солҳои 2010-2011-Сардори шуъбаи умумии Кумитаи давлатии сармоягузорӣ ва идораи амволи давлатии Ҷумҳурии Тоҷикистон;

Солҳои 2011-2013-Роҳбари маҳфили фарҳанг ва эҷодиёти ҷавонони Маркази миллии имконоти ҷавонон дар шаҳри Душанбе, Лоиҳаи GIZ;

Солҳои 2013-2014-Сармутахассиси шуъбаи кадрҳои дастгоҳи Раиси шаҳри Душанбе;

Солҳои 2014-2017-Сардори шуъбаи умумӣ ва назорати Кумитаи ҷавонон, варзиш ва сайёҳии назди Ҳукумати Ҷумҳурии Тоҷикистон;

Солҳои 2017-2020-Мудири шуъбаи кадрҳо ва таъминоти ҳуқуқии Кумитаи рушди сайёҳии назди Ҳукумати Ҷумҳурии Тоҷикистон;

Солҳои 2020-2021-Муовини раиси Кумитаи иҷроияи ҲХДТ дар шаҳри Душанбе;

Солҳои 2021-2025-Муовини Раиси ноҳияи Мир Сайид Алии Ҳамадонӣ;

Аз 2 марти соли 2025 то ҳол - Вакили Маҷлиси намояндагони Маҷлиси Олии Ҷумҳурии Тоҷикистон..

## Эзоҳ

Гурӯҳ:Сиёсатмадорони Тоҷикистон
Гурӯҳ:Сиёсатмадорон аз рӯи алифбо
Гурӯҳ:Сиёсатмадорони асри XXI
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VII
Гурӯҳ:Занони Тоҷикистон дар сиёсат
Гурӯҳ:Занҳо-сиёсатмадорони Тоҷикистон
Барно Саидвализода

**Барно Саидвализода** (*Саидвализода Барно Саиднабӣ*; тав. 4 октябри соли 1973, шаҳри Кӯлоб, ҶШС Тоҷикистон) — сиёсатмадори тоҷик, генерал-майори милитсия, ҳуқуқшинос, номзади илмҳои  ҳуқуқшиносӣ, вакили Маҷлиси намояндагони Маҷлиси Олии Ҷумҳурии Тоҷикистон даъвати  VII.. 

## Корнома
* Солҳои 1993-1995 — Муфаттиши Раёсати корҳои дохилии вилояти Хатлон
* Солҳои 1995-1996 — Муфаттиши калони РКД-и вилояти Хатлон
* Солҳои 1993-1995 — Муфаттиши Раёсати корҳои дохилии вилояти Хатлон
* Солҳои 1995-1996 — Муфаттиши калони РКД-и вилояти Хатлон
* Солҳои 1996-2002 — Муфаттиши Раёсати корҳои дохилӣ дар нақлиёти ВКД
* 20.06.2002-28.08.2002с — Муфаттиши ШКД ноҳияи Исмоили Сомонӣ ш.Душанбе
* Солҳои 2002-2009 — Муфаттиши калон оид ба корҳои махсусан муҳими РКДН ВКД-и Ҷумҳурии Тоҷикистон
* Солҳои 2009-2012 — Сардори шуъбаи тафтишотии ВКД-и Ҷумҳурии Тоҷикистон
* Солҳои 2012-2014 — Муовини Директори Маркази миллии қонунгузории назди Президенти Ҷумҳурии Тоҷикистон
* Солҳои 2014-2017 — Муовини Сардори Раёсати ҳуқуқи Дастгоҳи иҷроияи Президенти Ҷумҳурии Тоҷикистон
* Солҳои 2017-2018 — Сардори Раёсати ҳуқуқи Дастгоҳи иҷроияи Президенти Ҷумҳурии Тоҷикистон
* Солҳои 2018-2020 — Муовини якуми Сардори Хадамоти иҷрои назди Ҳукумати Ҷумҳурии Тоҷикистон
* Солҳои 2020 то 20.01.2025 — Сардори Хадамоти иҷрои назди Ҳукумати Ҷумҳурии Тоҷикистон
* 19 марти соли 2025 — Вакили Маҷлиси намояндагони Маҷлиси Олии Ҷумҳурии Тоҷикистон интихоб шудааст. Муовини Раиси Кумита оид ба тартиботи ҳуқуқӣ, мудофиа ва амнияти Маҷлиси намояндагони Маҷлиси Олии Ҷумҳурии Тоҷикистон. . 

## Мукофот
* медали «Хидмати шоиста» (2016);
* медали “Барои хизмати аъло дар ВКД”  )2003); 
* медали “Барои хизмати шоён” (2009); 
* нишони “Корманди фахрии ВКД” (2021); 
* нишони “Беҳтарин корманд зан дар мақомоти корҳои дохилӣ”, 
* нишони “Корманди фахрии Хадамоти иҷро” (2023)..

## Эзоҳ

Гурӯҳ:Сиёсатмадорони Тоҷикистон
Гурӯҳ:Сиёсатмадорон аз рӯи алифбо
Гурӯҳ:Сиёсатмадорони асри XXI
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VII
Гурӯҳ:Олимони Тоҷикистон
Гурӯҳ:Ҳуқуқшиносони Тоҷикистон
Гурӯҳ:Занони Тоҷикистон дар сиёсат
Гурӯҳ:Занҳо-сиёсатмадорони Тоҷикистон
Гурӯҳ:Дорандагони медали «Хидмати шоиста»
Дилноза Муродуллозода

**Дилноза Муродуллозода** (*Муродуллозода Дилноза Муродулло*; тав. 7 ноябри соли 1983, ноҳияи Қубодиён, ҶШС Тоҷикистон) — сиёсатмадори тоҷик, ҳуқуқшинос, вакили Маҷлиси намояндагони Маҷлиси Олии Ҷумҳурии Тоҷикистон даъвати  VII.. 

## Корнома
* Солҳои 2004-2006- Ҳуқуқшиноси Ҳукумати ноҳияи Қубодиён;
* Солҳои 2009-2013-  Ҳуқуқшиноси мақомоти иҷроияи ҳокимияти давлатии ноҳияи Қубодиён;
* Солҳои 2015-2017-Сармутахассиси шуъбаи рушди иҷтимоӣ ва робита бо ҷомеаи дастгоҳи раиси ноҳияи Қубодиён4
* Солҳои 2017-2018-армутахассиси шуъбаи умумӣ, назорат ва муроҷиати шаҳрвандони дастгоҳи раиси ноҳияи Қубодиён4
* Солҳои 2018-2020-Раиси Ҷамоати деҳоти ба номи Носири Хусрави ноҳияи Қубодиён;
* Солҳои 2020-2022-Мудири бахши хадамоти муҳоҷирати ноҳияи Қубодиён;
* Солҳои 2022-2023-Раиси Ҷамоати шаҳраки Қубодиёни ноҳияи Қубодиён;
* Соли 2023-(04-11) - Мудири бахши кор бо занон ва оилаи мақомоти иҷроияи ҳокимияти давлатии ноҳияи Қубодиён
* Солҳои 2023-2025-Раиси Ҷамоати деҳоти ба номи Носири Хусрави ноҳияи Қубодиён;
* 2 марти соли 2025 то инҷониб — вакили Маҷлиси намояндагони Маҷлиси Олии Ҷумҳурии Тоҷикистон интихоб шудааст.. 
## Эзоҳ

Гурӯҳ:Сиёсатмадорони Тоҷикистон
Гурӯҳ:Сиёсатмадорон аз рӯи алифбо
Гурӯҳ:Сиёсатмадорони асри XXI
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VII
Гурӯҳ:Занони Тоҷикистон дар сиёсат
Гурӯҳ:Занҳо-сиёсатмадорони Тоҷикистон